recursal/SuperWikiNEXT-32B huggingface dataset:
**नागदा**  भारत के राज्य मध्य प्रदेश के उज्जैन जिला के अतर्गत स्थित है। नागदा स्वयं तहसील है, पूर्व में इसकी तहसील खाचरोद थी, जो नागदा से लगभग 15 किलोमीटर की दूरी पर है।

यह शहर चम्बल नदी के तट पर बसा है। 23° 27' 0" उत्तर , 75° 25' 0"पूरब , यह नागदा जंक्शन की भूगोलिक स्थिति है।
07366 इसके दूरभाष कोड है। 456335 नागदा जंक्शन के पोस्ट पिन कोड है।

यहाँ के मुख्य मार्ग है। ---

महात्मा गाँधी मार्ग.- जो की रेलवे स्टेशन से शुरू होकर पुलिस थाना नगदा तक जाता है। और यह ही नागदा का मुख्य बाजार भी है। -----

जवाहर मार्ग- यह भी रेलवे स्टेशन से शुरू हो कर बस स्टैंड तक जता है। और नवीन नागदा का यह मार्ग मुख्य रूप से विस्तारी-करण पर है। इस मार्ग से आपको नागदा की प्रगति का अहसास होता है। ----

बाईपास रोड - यह मार्ग नागदा के समीप से गुजरने वाला हैवी ट्रैफिक मार्ग है। इस मार्ग के बन जाने से इंदौर और राजस्थान की तरफ सफ़र करना बहुत सुलभ हो गया है। और नागदा में नयी आर्थिक सम्भावना भी बड गयी है। आने वाले दिनों में यह मार्ग भी नागदा के विस्तारीकरण में एक महत्वपूर्ण भूमिका में होगा। ----

बाईपास रोड़ को और ज्यादा सशक्त बनाने और नागदा वासियो को यात्रा के ज्यादा साधन दिलाने हेतु यहां पर नवीन बस स्टैंड का भी निर्माण किया गया है।

बाईपास रोड़ से लगता है नागदा का अटल उधान। जो कि वाकई में अपने आप मे खूबसूरत है, इस उधान की अच्छी देखरेख होने से यहां की खूबसूरती देखते ही बनती है, यहां नागदा वासियो के लिए जिम की और तैरने के लिए स्विमिंग पूल की भी व्यवस्था न्यूनतम शुल्क पर उपलब्ध है, जो कि नगर पालिका नागदा द्वारा संचालित है।

यहाँ पर आदित्य बिरला ग्रुप की इंडस्ट्री ग्रेसिम इंडस्ट्री है जिस में मुख्या रूप से ग्रासिम इंडस्ट्रीज लिमिटेड विस्कोस स्टेपल फाइबर का उत्पाद किया जाता है।

यह भारत की सबसे बड़ी निजी क्षेत्र की कंपनी में शुमार है। इसका कंसोलिडेटेड शुद्ध राजस्व २९३ अरब का है। यहाँ पर २०११ में किया गए सर्वे के अनुसार तकरीबन ६५६८ व्यक्ति काम करते हैं है। कुमार मंगलम बिरला इसके चेयरमैन है।

बिरलाग्राम में स्थित बिरला मंदिर अपनी नकाशी और खूबसूरती का बेजोड़ नमूना है, इसी मंदिर से लगती हुई हवाई पट्टी है जो की बिरला ग्रुप ऑफ़ इंडस्ट्रीज की निजी है।

रेलवे स्टेशन - यह स्टेशन दिल्ली और मुंबई के मध्य पड़ता है। इंदौर या भोपाल से दिल्ली जाने वालो के लिए यह जंक्शन का काम करता है। यहाँ से इंदौर 120, उज्जैन 55, और रतलाम 45 किलो मीटर की दूरी पर है।

यहां के स्थायी निवासी श्री थावर चंद जी गहलोत 2021 प्रारम्भ से कर्नाटक राज्य के राज्यपाल नियुक्त हुए है। यह नगर वासियो के लिए गर्व की बात है।

चूंकि नागदा उज्जैन जिला के अंतर्गत है इसलिए यहां के सांसद है श्रीमान अनिल फिरोजिया।

और यहां के विधायक है श्रीमान दिलीप सिंह गुर्जर।

यहां की नगर पालिका के अंतर्गत कुल 36 वार्ड आते है।
**नादिया अंजुमन** अंग्रेजी: Nadia Anjuman (Persian: نادیا انجمن‎‎; ) (जन्म 27 दिसंबर, 1980 - 4 नवंबर, 2005) एक अफगानी कवियत्री थीं।

जीवन
----

नादिया अंजुमन हरवी अफगानिस्तान के उत्तर-पश्चिम में हेरात शहर में 1980 में पैदा हुई थी। सितंबर 1995 में, तालिबान ने हेरात पर कब्ज़ा कर लिया और प्रांत के तत्कालीन राज्यपाल, इस्माइल खान को हटा दिया। सत्ता में नई तालिबान सरकार के समय, महिलाओं की आजादी काफी सीमित थी। स्कूली शिक्षा के अपने दसवें वर्ष में एक प्रतिभाशाली छात्र, अंजुमन को अब शिक्षा की कोई आशा नहीं होने बाले भविष्य का सामना करना पड़ा, क्योंकि तालिबान ने लड़कियों के लिए स्कूलों को बंद कर दिया था। 
एक किशोरी के रूप में, अंजुमन ने अन्य स्थानीय महिलाओं के साथ मिलकर 1996 में हेरात विश्वविद्यालय के प्रोफेसर मोहम्मद अली रहियाब द्वारा चलाए जा रहे भूमिगत शैक्षिक सर्कल गोल्डन सुई सिलाई स्कूल में भाग लेना शुरू किया। गोल्डन सिलाई स्कूल के सदस्य सिलाई सीखने की आड़ में एक हफ्ते में, जबकि वास्तविकता में बैठकों ने उन्हें हेरात विश्वविद्यालय के प्रोफेसरों से व्याख्यान और साहित्य पर प्रमुख चर्चाएं सुने जाती थीं। यदि पकड़े जाते , तो संभावना तो सजा, कारावास, यातना और संभवत: फांसी भी हो सकती थी। खुद को बचाने के लिए, परिचारक अपने बच्चों को इमारत के बाहर खेलने देते थे जो लूकआउट के रूप में कार्य करते थे। वे धार्मिक पुलिस के पहुंचने के बारे में महिलाओं को सचेत करते थे, यह कार्यक्रम तालिबान सरकार के संपूर्ण शासन के समय से जारी था।

बाहरी कड़ियाँ
-------------

1. ↑  "संग्रहीत प्रति". मूल से 23 अप्रैल 2017 को पुरालेखित. अभिगमन तिथि 22 अप्रैल 2017.
रमाशंकर यादव 'विद्रोही 
**रमाशंकर यादव** (3 दिसम्बर 1957 – 8 दिसम्बर 2015), जिन्हें **विद्रोही** के नाम से भी जाना जाता है, भारतीय कवि और सामाजिक कार्यकर्त्ता थे। वो जवाहरलाल नेहरू विश्वविद्यालय में एक छात्र के रूप में गये थे लेकिन अपने छात्र जीवन के बाद भी वो परिसर के निकट ही रहे।

जीवन परिचय
----------

उनका जन्म ३ दिसंबर, १९५७ को उत्तर प्रदेश के ***सुल्तानपुर*** जिले के अंतर्गत **आहिरी फिरोजपुर** गांव में हुआ। उनकी आरंभिक शिक्षा गाँव में ही हुई। ***सुल्तानपुर*** में उन्होंने स्नातक किया। इसके बाद उन्होंने कमला नेहरू इंस्टीट्यूट में वकालत में दाखिला लिया। वे इसे पूरा नहीं कर सके। उन्होंने १९८० में जवाहरलाल नेहरु विश्वविद्यालय में स्नातकोत्तर में प्रवेश लिया। १९८३ में छात्र-आंदोलन के बाद उन्हें जेएनयू से निकाल दिया गया। इसके बावजूद वे आजीवन जेएनयू में ही रहे। 

अंतिम समय में उन्होंने ऑक्युपाई यूजीसी] में जेएनयू के छात्रों के साथ हिस्सेदारी की। इसी दौरान ८ दिसंबर २०१५ को उनका निधन हो गया।

साहित्य
-------

विद्रोही मुख्यतः प्रगतिशील चेतना के कवि हैं। उनकी कविताएं लंबे समय तक अप्रकाशित और उनकी स्मृति में सुरक्षित रही। वे अपनी कविता सुनाने के अंदाज के कारण बहुत लोकप्रीय रहे। 
२०११ ई॰ में इनकी रचनाओं का प्रकाशन 'नई खेती' शीर्षक संग्रह से हुआ।कुछ प्रमुख पंक्तियाँ :

सन्दर्भ
-------

1. ↑  सरोज कुमार (9 दिसम्बर 2015). "नहीं रहे जेएनयू के आदिविद्रोही कवि रमाशंकर यादव विद्रोही". आजतक. मूल से 5 मार्च 2016 को पुरालेखित. अभिगमन तिथि 28 जून 2016.
2. ↑  "आशियाने की तलाश में एक कवि : बीबीसी". मूल से 1 सितंबर 2010 को पुरालेखित. अभिगमन तिथि 26 अगस्त 2012.
3. ↑  Poet Vidrohi, who lived on JNU campus for over 30 years, has died Archived 2015-12-22 at the Wayback Machine Dec 09, 2015
4. ↑  "नहीं रहे जेएनयू के आदिविद्रोही कवि रमाशंकर यादव विद्रोही". *आज तक*. मूल से 5 मार्च 2016 को पुरालेखित. अभिगमन तिथि 12 दिसंबर 2015.
5. ↑  Main Tumhara Kavi Hoon Trailer[*मृत कड़ियाँ*]
6. ↑  "नई खेती / रमाशंकर यादव 'विद्रोही'". *कविता कोश*. मूल से 12 दिसंबर 2015 को पुरालेखित. अभिगमन तिथि 12 दिसंबर 2015.
गंगासानी रामी रेड्डी (1 जनवरी 1959 - 14 अप्रैल 2011) तेलुगु , तमिल , हिंदी और मलयालम सिनेमा में एक भारतीय अभिनेता थे। उन्होंने निर्देशक और निर्माता के रूप में भी काम किया । वह अपनी नकारात्मक भूमिकाओं, चरित्र भूमिकाओं और कॉमेडी टाइमिंग के लिए जाने जाते हैं। वह एक प्रसिद्ध खलनायक थे और उनकी ठेठ तेलंगाना बोली के साथ एक अनोखी शैली थी। उन्होंने फिल्म अंकुशम में अपने संवाद "स्पॉट पेदाथा" से प्रसिद्धि पाई । 
गंगासानी रामी रेड्डी का जन्म चित्तूर जिले में वाल्मीकिपुरम (पहले वायलपाड के नाम से जाना जाता था) में हुआ था। उन्होंने उस्मानिया विश्वविद्यालय से बीसीजे (पत्रकारिता) किया । 
फिल्मों में प्रवेश करने से पहले, रेड्डी ने पत्रकार के रूप में एमएफ डेली के साथ काम किया। उन्होंने सुपरहिट फिल्म अंकुशम में 'स्पॉट नाना' के रूप में अपनी भूमिका और ओसे रामुलम्मा , अम्मोरू , गायम , अनगनागा ओका रोजू और पेद्दारिकम सहित अन्य फिल्मों के साथ प्रसिद्धि हासिल की । उन्होंने तेलुगु , तमिल , कन्नड़ , हिंदी , मलयालम और भोजपुरी भाषाओं में खलनायक और चरित्र अभिनेता के रूप में 250 से अधिक फिल्मों में अभिनय किया । 
रामी रेड्डी को लिवर और किडनी की बीमारी हो गई थी। 14 अप्रैल 2011 को सिकंदराबाद के एक निजी अस्पताल में उनका निधन हो गया । जब उनकी मृत्यु हुई तब वह केवल 52 वर्ष के थे।
यौगिक संख्या 10 के विभाजकों का क्यूसेनेयर छड़ों के साथ प्रदर्शन
 अभाज्य और यौगिक संख्याओं की तुलना
**यौगिक संख्या** (अंग्रेज़ी: Composite number) एक धनात्मक पूर्णांक है जिसे दो छोटे धनात्मक पूर्णांकों को गुणा करके बनाया जा सकता है। समान रूप से यह एक धनात्मक पूर्णांक है जिसमें 1 या स्वयं के अलावा कम से कम एक अन्य भाजक होता है। प्रत्येक धनात्मक पूर्णांक या तो अभाज्य होते हैं या इकाई (1) होते हैं या फिर यौगिक संख्या होते हैं। अत: यौगिक संख्याएँ बिल्कुल वे संख्याएँ हैं जो एक से बड़ी हों और अभाज्य ना हों।

उदाहरण के लिए, पूर्णांक 14 एक यौगिक संख्या है क्योंकि यह दो छोटे पूर्णांको 2×7 का गुणनफल है। इसी प्रकार, पूर्णांक 2 और 3 यौगिक संख्याएँ नहीं हैं क्योंकि उनमें से प्रत्येक को केवल एक और स्वयं से विभाजित किया जा सकता है।

50 तक की यौगिक संख्याएँ हैं:

4, 6, 8, 9, 10, 12, 14, 15, 16, 18, 20, 21, 22, 24, 25, 26, 27, 28, 30, 32, 33, 34, 35, 36, 38, 39, 40, 42, 44, 45, 46, 48, 49, 50.
प्रत्येक यौगिक संख्या को दो या दो से अधिक (जरूरी नहीं कि अलग) अभाज्य संख्याओं के गुणनफल के रूप में लिखा जा सकता है। उदाहरण के लिए, यौगिक संख्या 299 को 13×23 के रूप में लिखा जा सकता है, और यौगिक संख्या 360 को 2×2×2×3×3×5 के रूप में लिखा जा सकता है। गुणनखंडों के क्रम का यह प्रतिरूप अद्वितीय है। इस तथ्य को अंकगणित का मौलिक प्रमेय कहा जाता है। ऐसे कई ज्ञात प्रारंभिक परीक्षण हैं जो यह निर्धारित कर सकते हैं कि कोई संख्या अभाज्य है या यौगिक।

प्रकार
------

यौगिक संख्याओं को वर्गीकृत करने का एक तरीका अभाज्य गुणनखंडों के संख्या की गणना करना है। दो अभाज्य गुणनखंडों वाली यौगिक संख्या को अर्ध-अभाज्य (जरूरी नहीं की गुणनखंड अलग-अलग हों, अत: अभाज्य संख्याओं के वर्ग भी इसमें शामिल हैं। जैसे- 4=2×2) संख्या कहते हैं। तीन अलग-अलग अभाज्य गुणनखंडों वाले यौगिक संख्याओं *स्फेनिक* (Sphenic) संख्या कहते हैं।

सन्दर्भ
-------

1. ↑  "यौगिक संख्या - परिभाषा एवं उदाहरण". *स्प्लैशलर्न.कॉम*. अभिगमन तिथि 22 जून 2023.
2. ↑  "यौगिक संख्या". *क्यूमैथ.कॉम*. अभिगमन तिथि 22 जून 2023.
3. ↑  "अभाज्य और यौगिक संख्या". *मैथ ओनली मैथ*. अभिगमन तिथि 22 जून 2023.
**रंगवती** (ओडिया : रंगबती) ओडिशा का एक अत्यन्त लोकप्रिय रिकार्ड किया गया गाना है। यह गाना पहली बार १९७० के दशक के मध्य में आकाशवाणि से रेकॉर्ड किया गया था। यह संबलपुरी बोली में है।

पद
--

***पु:*** एहे रंगबती रे रंगबती   

हो रंगबती रे रंगबती  

ए.. रंगबती रंगबती कनकलता हसि पदे कहलो कथा  

हाए रंगबती रंगबती कनकलता हसि पदे कहलो कथा   

***झि:*** हाएगो लाजे लाजे गो लाजे लाजे  

ए लाजे लाजे गो लाजे लाजे   

हाए लाजे लाजे नइँ याउछे मथागो नाइँकर नाइँकर अथा   

ए.. लाजे लाजे नइँयाउछे मथा गो नाइँकर नाइँकर अथा   

***उभय़:*** सपन रजार् सपन  

सपन रजार् सपन  

रानिर् लागे सुतार् माले हेलान गुँथा  

***पु:*** रंगबती रंगबती  

  

***झि:*** ए आखिन् आसिछे केते सपन   

ए जीबरधन जीबर् जीबन गलार रतनरे हे..  

ए आखिन् आसिछे केते सपन   

ए जीबरधन जीबर् जीबन गला रतनरे   

***पु:*** बने मल्ली महकन हो  

बने मल्ली महकन  

बने मल्ली महकन आहा मोर धन केड़े मिलन छन छन हेसि मन   

हाए आहा मोर धन केड़े मिलन छन छन हेसि मन   

***उभय़:*** दिहि खंजि गला सांगर् सरिसा   

दिहि खंजि गला सांगर् सरिसा   

उबु टुबु मने करे सुरुता   

***पु:*** रंगबती रंगबती  

  

***झि:*** देखुन् थिमि तुमर् चका बदन   

रजा रतन मुहुँ दर्पन  

करि यतन रे... हे..   

देखुन् थिमि तुमर् चका बदन   

रजा रतन मुहुँ दर्पन  

करि यतन रे...  

***पु:*** भंगाघरे चका जह्न रे   

भंगाघरे चका जह्न  

भंगाघरे चका जह्न तुहि मोर् धन फुल चन्दन पुरिथिबा दुहि कान   

हाए... तुहि मोर् धन फुल चन्दन पुरिथिब दुहि कान   

***उभय़:*** बासु गाँ साहि आमर् पड़िशा  

बासु गाँ साहि आमर् पड़िशा  

जूई जाई मल्ली अपराजिता   

***पु:*** रंगबती रंगबती  

   

***झि:*** तुमे मोर् हेइछ चकरि गुना  

मलि दहना  

सुना बरना  

मनर् झरना गो हे...  

तुमे मोर् हेइछ चकरि गुना  

मलि दहना  

सुना बरना  

मनर् झरना गो   

***पु:*** मह महकिआ हीनारे   

मह महकिआ हीना   

मह महकिआ हीना तुहि मोर् सुना गिलेथि गिना तोर् बिने मुहिँ बणा  

हाए तुहि मोर् सुना गिलेथि गिना तोर् बिने मुहिँ बणा  

***उभय़:*** नूआ गढ़ि देमा भारत् सुरुता   

नूआ गढ़ि देमा भारत् सुरुता  

युगे युगे कथा गाएँबा गीता  

***पु:*** रंगबती रंगबती  

ए रंगबती रे रंगबती  

हो रंगबती रे रंगबती  

हाए रंगबती रंगबती कनकलता हसि पदे कहलो कथा  

ए.. रंगबती रंगबती कनकलता हसि पदे कहलो कथा   

***झि:*** हएगो लाजे लाजे गो लाजे लाजे  

ए.. लाजे लाजे गो लाजे लाजे   

हाए लाजे लाजे नइँ याउछे मथा गो   

नाइँकर नाइँकर अथा   

ए.. लाजे लाजे नइँयाउछे मथा गो   

नाइँकर नाइँकर अथा   

***उभय़:*** सपन रजार् सपन  

सपन रजार् सपन  

रानिर् लागि सुता माले हेलान गुँथा  

***पु:*** रंगबती रंगबती  

हे रंगबती रे रंगबती  

***झि:*** होए गो लाजे लाजे गो लाजे लाजे  

***पु:*** एहे रंगबती रे रंगबती  

***झि:*** होए गो लाजे लाजे गो लाजे लाजे  

***पु:*** एहे रंगबती रे रंगबती  

***झि:*** होए गो लाजे लाजे गो लाजे लाजे

Last edit by Debendra Patel

बाहरी कड़ियाँ
-------------

* एक गाना जिसने बाँट दिया एक राज्य (बीबीसी हिन्दी)
**राष्ट्रीय मीडिया केन्द्र**, भारत की राजधानी नई दिल्ली की रायसीना रोड पर स्थित एक मीडिया केन्द्र है, जिसका उद्घाटन प्रधानमंत्री मनमोहन सिंह और  संप्रग अध्यक्ष सोनिया गांधी ने 24 अगस्त 2013 को किया है। भारत के सूचना एवं प्रसारण मंत्रालय के अनुसार इस मीडिया केन्द्र को वाशिंगटन और टोक्यो जैसी विश्व की कुछ विकसित देशों की राजधानियों में स्थित मीडिया केन्द्रों की तर्ज पर तैयार किया गया है और इस परियोजना का उद्देश्य सरकार की नीतियों और कार्यक्रमों को लेकर सूचना का प्रसार और सुधार करना है। यह मीडिया केंद्र सूचना प्रसार के लिए आधुनिक प्रौद्योगिकी से लैस है। इस केन्द्र में पत्रकारों के लिए इंटरनेट की सुविधा है। साथ ही इलेक्ट्रॉनिक मीडिया के पत्रकारों के लिए समाचार बाहर भेजने की सुविधा भी है।

इतिहास
------

इस राष्ट्रीय मीडिया केंद्र की परिकल्पना भारत सरकार के सूचना एवं प्रसारण मंत्रालय ने 1989 में एक पत्र सूचना कार्यालय (पीआईबी) के रूप में की थी जिसका उद्देश्य अत्याधुनिक सुविधाओं से युक्त मीडिया केंद्र के जरिए सरकार और मीडिया के बीच परस्पर संपर्क सुविधा का विस्तार करना था। इसका शिलान्यास 2001 में किया गया था।

विवरण
-----

7-ई, रायसीना रोड, नयी दिल्ली, पर स्थित इस मीडिया केन्द्र का निर्माण नेशनल बिल्डिंग कंस्ट्रक्शन कार्पोरेशन लिमिटेड द्वारा तीन साल में लगभग 60 करोड रूपये की लागत से किया गया है। यह राष्ट्रपति भवन, विज्ञान भवन, संसद भवन तथा और कई महत्वपूर्ण सरकारी मंत्रालयों के निकट स्थित है। इसमें एक पत्र सूचना कार्यालय (पीआईबी) है साथ ही मीडिया के लिए विशेष सुविधाएं भी उपस्थित हैं। 1.5 एकड़ भूखंड पर बनाए गए इस भव्य राष्ट्रीय मीडिया केन्द्र में एक संवाददाता सम्मेलन कक्ष है, जिसमें एक साथ 283 मीडियाकर्मी बैठ सकते हैं। 60 लोगों की क्षमता वाला एक ब्रीफिंग कक्ष है। पत्रकारों के लिए 24 वर्क स्टेशन, एक पुस्तकालय, मीडिया लाउंज और कैफेटेरिया भी है। संवाददाता सम्मेलन कक्ष और मीडिया लाउंज में वाई-फाई की सुविधा है। इस विश्वस्तरीय मीडिया केन्द्र में दो तहखाने, भूतल और उसके ऊपर चार तल हैं।

मीडिया केन्द्र में आप्टिक फाइबर इंटरनेट, लघु डाटा सेंटर और वेबप्रसारण होस्टिंग की सुविधा भी है। इसमें सजीव वेबप्रसारण, टीवी चैनलों को वीडियो फीड, मीडियाकर्मियों को आईटी सुविधा, इंटरनेट टेलीफोनी और दृश्य-श्रव्य वीडियो वाल शामिल है।

सन्दर्भ
-------

1. ↑  "संग्रहीत प्रति". मूल से 23 जनवरी 2019 को पुरालेखित. अभिगमन तिथि 24 अगस्त 2013.
2. ↑
3. ↑  "संग्रहीत प्रति". मूल से 4 मार्च 2016 को पुरालेखित. अभिगमन तिथि 24 अगस्त 2013.
रिक रियोर्डन
============

रिचर्ड रसेल "रिक" रियोर्डन जूनियर का जन्म 5 जून, सन 1964 में हुआ था। वह एक अमेरिकी लेखक है।उनकी सबसे लोकप्रिय कार्य पर्सी जैक्सन और ओलम्पियनों श्रृंखला है। उनकी पुस्तकें ४१ भाषाओं में अनुवाद कि गई है और अमेरिका में ३० लाख से अधिक प्रतियां बिकीं है। ट्वेंटिएथ सेंचुरी फॉक्स ने पर्सी जैक्सन के पहले दो किताब पर फिल्म भी बनाया है।

रियोर्डन की पहली पूर्ण लंबाई उपन्यास बिग रेड टकीला है। उनकी सबसे बड़ी सफलता लइटेनिंग थीफ है
(2005), जो पर्सी जैक्सन शृंखला का पहला किताब है। तब से, उन्होंने केन इतिहास त्रयी और ओलिंप श्रृंखला के नायकों लिखा है। उनकी नयी किताब ग्रीक पौराणिक कथाओं पर आधारित है, ट्रायल्स ऑफ़ अपोलो जो मई २०१६ में प्रकाशित हुआ।

जीवन व व्यवसाय
--------------

रियोर्डन का जन्म सैन एंटोनियो, टेक्सास में हुआ था। उन्होंने अपनी पढाई अलामो हाइट्स हाई स्कूल में एक साल के लिए की थी। उसके बाद वे यूनिवर्सिटी ऑफ़ टेक्सास में इंग्लिश और हिस्ट्री पड़ने गए।उन्होंने आठ साल के लिए प्रेसिडियो हिल स्कूल में इंग्लिश और सोशल स्टडीज सिखाया।

जून ५, १९८५ में उनकी शाधि बेकय रियोर्डन से हुई। जब उनके दो बेटे कॉलेज में थे वे सान अंटोनिओ से बोस्टन शिफ्ट हो गए।पिरचय जैक्सन किताबे उनके छोटे बेटे हेली से प्रेरित है।

पर्सी जैक्सन और ओलम्पियनों
--------------------------

पर्सी जैक्सन और ओलम्पियनों, साहसिक और पौराणिक कथा साहित्य की पुस्तकों अमेरिकी लेखक रिक रियोर्डन ने लिखी हैं। पांच अनुपूरक किताबें, तीन ग्राफिक उपन्यास भी लिखी हैं। पुस्तकों के ४५ लाख से अधिक प्रतियां ३५ से अधिक देशों में बेचा गया है।

```
पहली पुस्तक पर्सी जैक्सन और ओलम्पियनों शीर्षक से एक फिल्म में रूपांतरित किया गया था: 2010 में बिजली चोर है, जो व्यावसायिक रूप से सफल रहा था, लेकिन मिश्रित समीक्षा प्राप्त किया। दूसरी पुस्तक, पर्सी जैक्सन शीर्षक के एक अनुकूलन: राक्षसों के सागर, २०१३ में आया था।
```

1. ↑
2. ↑  "संग्रहीत प्रति". मूल से 5 फ़रवरी 2018 को पुरालेखित. अभिगमन तिथि 31 अक्तूबर 2017.
3. ↑  "संग्रहीत प्रति". मूल से 5 फ़रवरी 2018 को पुरालेखित. अभिगमन तिथि 31 अक्तूबर 2017.
4. ↑  "संग्रहीत प्रति". मूल से 5 फ़रवरी 2018 को पुरालेखित. अभिगमन तिथि 31 अक्तूबर 2017.
5. ↑  "संग्रहीत प्रति". मूल से 25 जनवरी 2018 को पुरालेखित. अभिगमन तिथि 31 अक्तूबर 2017.
**राष्ट्रीय भारतीय आयुर्विज्ञान संपदा संस्थान** (National Institute of Indian Medical Heritage) भारत का एक संस्थान है जो आयुर्वेद, योग, यूनानी, सिद्ध, होमियोपैथी, सोवा रिग्पा (आयुष) एवं आधुनिक चिकित्सा के ऐतिहासिक दृष्टि से अध्ययन एवं प्रलेखन में रुचि रखने वाले इतिहासकारों, वैज्ञानिकों एवं अन्य लोगों के लिए सामग्री उपलब्ध कराता है। यह संस्थान केन्द्रीय आयुर्वेदीय विज्ञान अनुसन्धान परिषद् (के.आ.वि.अनु.प.), आयुष विभाग, स्वास्थ्य एवं परिवार कल्याण मन्त्रालय, भारत सरकार के प्रशासकीय नियन्त्रण के अधीन कार्य कर रहा है। दक्षिण-पूर्वी एशिया का अपनी तरह का एक मात्र यह संस्थान गड्डिअन्नारम्, दिलसुखनगर, हैदराबाद में नवीन भवन में स्थित है।

परिचय
-----

इस संस्थान का नाम पहले 'भारतीय आयुर्विज्ञान इतिहास संस्थान' (भा.आ.इ.सं.) था। पहले यह उस्मानिया मैडिकल कॉलेज, हैदराबाद के तृतीय तल पर स्थित था। यह दिनांक 26-09-1956 से आन्ध्रप्रदेश सरकार के अधीन उन्नत आयुर्विज्ञान इतिहास विभाग के रूप में अस्तित्त्व में आया एवं इसके राष्ट्रीय एवं अन्तर्राष्ट्रीय महत्त्व के कारण भारत सरकार को 14-02-1969 को हस्तान्तरित किया गया।

आयुर्विज्ञान इतिहास पर अनुसन्धान सामग्री के अपने विशाल संकलन के कारण यह वैश्विक पहुँच में है। संस्थान के पास एक चिकित्सीय-ऐतिहासिक पुस्तकालय, संग्रहालय और प्रलेखन विभाग है। संस्था का पुस्तकालय 10,000 से अधिक पुस्तकों के संकलन से विलक्षण है, जिसमें विभिन्न भाषाओं में वैद्यक इतिहास और सम्बद्ध विषयों पर 15वीं सदी से पूर्व के अतिदुर्लभ प्रकाशन सम्मिलित है एवं वैद्यक सहयोग के कार्य लिए यह अनुसन्धान सम्बन्धित केन्द्र है। इसमें आयुर्विज्ञान इतिहास पर उच्चस्तर की राष्ट्रीय और अन्तर्राष्ट्रीय पत्रिकाओं का इसके आरम्भ से पूर्ण संकलन है। यह संस्थान एन.टी.आर. युनिवर्सिटी ऑफ हेल्थ साईंसेस, आन्ध्रप्रदेश द्वारा मान्यता प्राप्त पीएच.डी. प्रदान कर रहा है।

इन्हें भी देखें
---------------

* केन्द्रीय आयुर्वेदीय विज्ञान अनुसन्धान परिषद् (CCRAS)

बाहरी कड़ियाँ
-------------

* राष्ट्रीय भारतीय आयुर्विज्ञान संपदा संस्थान का जालघर
ननकाना साहिब गुरुद्वारा
**ननकाना साहिब**, पाकिस्तान के पंजाब प्रान्त में स्थित एक शहर है। इसका वर्तमान नाम सिखों के पहले गुरू गुरू नानक देव जी के नाम पर पड़ा है। इसका पुराना नाम 'राय-भोई-दी-तलवंडी' था। यह लाहौर से ८० किमी दक्षिण-पश्चिम में स्थित है। इसकी जनसंख्या ६०,००० है। चूंकि यह स्थान गुरू नानक देव का जन्मस्थान है, यह सिखों का पवित्र ऐतिहासिक स्थान (तीर्थ) है। यह विश्व भर के सिखों का प्रसिद्ध तीर्थस्थल है। यहाँ का गुरुद्वारा साहिब बहुत प्रसिद्ध है।

महाराजा रणजीत सिंह ने गुरु नानकदेव के जन्म स्थान पर गुरुद्वारा का निर्माण कराया था।

परिचय
-----

गुरु नानक जी का जन्म स्थान होने के कारण यह स्थान सिख मत के सबसे पवित्र स्थलों में से एक है। यहां भव्य एवं दिव्य गुरुद्वारा है। गुरुग्रंथ साहिब के प्रकाश स्थान के चारों ओर लम्बी चौड़ी परिक्रमा है। गुरुग्रंथ साहिब को मत्था टेककर श्रद्धालु इसी परिक्रमा में बैठकर शबद-कीर्तन का आनन्द लेते हैं। परिक्रमा में गुरु नानकदेव जी से संबंधित कई सुन्दर पेंटिग लगी हुई हैं। ननकाना साहिब में सुबह तीन बजे से ही श्रद्धालुओं का तांता लग जाता है। रंग-बिरंगी रोशनियों से जगमग करता ननकाना साहिब एक स्वर्गिक नजारा प्रस्तुत करता है। पवित्र सरोवर में स्नान करने वालों का सैलाब उमड़ पड़ता है। रागी साहिबान द्वारा गुरुवाणी के शबद कीर्तन का प्रवाह रात तक चलता रहता है। हॉल में बैठकर श्रद्धालु लंगर छकते हैं। पहले पंगत फिर संगत की शानदार प्रथा ढेरों गुण समेटे हुए है।

गुरु पर्व पर निराली छटा
-----------------------

दुनियाभर से हजारों हिन्दू, सिख गुरु पर्व से कुछ दिन पहले ननकाना साहिब पहुंचते हैं और दस दिन यहां रहकर विभिन्न समारोहों में भाग लेते हैं। शानदार नगर कीर्तन निकाला जाता है। यात्रियों के ठहरने के लिए यहां कई सराय हैं। यह पाकिस्तान के सबसे तेज गति से विकसित होने वाले स्थानों में से एक है। गुरु नानकदेव के जन्म के समय इस जगह को '**रायपुर'** के नाम से भी जाना जाता था। उस समय राय बुलर भट्टी इस इलाके का शासक था और बाबा नानक के पिता उसके कर्मचारी थे। गुरु नानकदेव की आध्यात्मिक रुचियों को सबसे पहले उनकी बहन नानकी और राय बुलर भट्टी ने ही पहचाना। राय बुलर ने तलवंडी शहर के आसपास की 20 हजार एकड़ जमीन गुरु नानकदेव को उपहार में दी थी, जिसे 'ननकाना साहिब' कहा जाने लगा।

ननकाना साहिब के आसपास 'गुरुद्वारा जन्मस्थान' सहित नौ गुरुद्वारे हैं। ये सभी गुरु नानकदेव जी के जीवन के महत्त्वपूर्ण पहलुओं से संबंधित हैं। जिस स्थान पर नानकजी को पढ़ने के लिए पाठशाला भेजा गया, वहां आज पट्टी साहिब गुरुद्वारा शोभायमान है।

बाहरी कड़ियाँ
-------------
**राष्ट्रीय भूभौतिकीय अनुसंधान संस्थान** (National Geophysical Research Institute / एन.जी.आर.आई.), वैज्ञानिक तथा औद्योगिक अनुसंधान परिषद् की एक संघटक प्रयोगशाला है। पृथ्वी विज्ञान के बहुविषयी क्षेत्रों में अनुसंधान करने के ध्येय से राष्ट्रीय भूभौतिकीय अनुसंधान संस्थान की स्थापना 1961 में की गई। एनजीआरआई का अधिदेश संपोषणीय तरीके से भूसंसाधनों का उपयोग करने के बारे में विचारपूर्ण निर्णय लेने में सरकारी अभिकरणों, सार्वजनिक एवं निजी क्षेत्र के हितधारकों को सक्षम बनाने और प्राकृतिक खतरों के प्रति मुस्तैदी एवं उन्हें सामना करने की ताकत को सुधारने हेतु सार्वजनिक-हित विज्ञान के लिए अनुसंधान करना है। संस्थान इंजीनियरी भूभौतिकी, भूकम्प विज्ञान, भूगतिकी एवं भू-पर्यावरण के अध्ययन के अतिरिक्त हाइड्रोकार्बन, खनिज तथा भूजल स्रोतों के अन्वेषण में प्रमुख भूमिका निभाता है। 

इस संस्थान की अनुसन्धान गतिविधियाँ मोटे तौर पर तीन विषयों के अन्तर्गत होती हैं: 

* (१) **भूगतिकी**, जो पृथ्वी प्रणाली और प्रक्रियाओं के मूलभूत पहलुओं के अन्वेषण और प्रतिरूपण करने के इर्द-गिर्द घूमती है;

* (२) **भूकम्प जोखिम**, जो कि भूजल और मृदा के प्रदूषण स्तरों में बिगाड़, जलवायु परिस्थितियों में परिवर्तन और संबंधित पर्यावरणीय मुद्दों के साथ-साथ भूपर्पटी की सतह और अधस्तल पर विद्यमान उन आकृतियों को सम्मिलित करती हैं जो भूकंप और भूस्खलन जैसे विपत्तियों से जान एवं माल को संभवतः खतरे में डालती हैं।

* (३) **प्राकृतिक संसाधन विषय**, उन प्राथमिक भू-संसाधनों की पहचान करने के लिए तकनीकों के कार्यान्वयन को समाविष्ट करता है, जो कि मानवीय सभ्यता के स्तम्भ हैं और वैकल्पिक ऊर्जा स्रोतों एवं खनिजों के साथ-साथ भूजल, हाइड्रोकार्बन जैसे आर्थिक वृद्धि के स्रोत हैं।

संस्थान में सात प्रधान अनुसंधान एवं विकास समूह और इक्कीस कार्यकलाप हैं जिनमें भूकंप विज्ञान, मैग्नेटोटेलूरिकी, जीपीएस, पुरा-भूकंपविज्ञान, संरचनात्मक भूविज्ञान, नियंत्रित स्रोत भूकंपकी, गुरुत्व एवं चुंबकिकी, भूरसायनिकी, भूकालानुक्रम विज्ञान, पुराचुंबकत्व, ग्रहीय भूविज्ञान, भूचुंबकत्व, वायुवाहित भूभौतिकी, अगभीर अधस्तल भूभौतिकी और शैल यांत्रिकी, जलरसायनिकी, पुरा-पर्यावरणीय अध्ययन तथा प्रतिरूपण और पृथ्वी प्रक्रियाओं का अनुकार जैसे विविध प्रकार की भूभौतिकीय, भूरसायनिक, भूवैज्ञानिक तकनीकों में विशेषज्ञता शामिल है। 95 वैज्ञानिक और उतनी ही संख्या में तकनीकी स्टाफ, 150 परियोजना अनुसंधानकर्ता तथा 50 पीएचडी छात्र, अत्याधुनिक अभिकलनात्मक एवं प्रयोगशाला सुविधाओं और देशव्यापी प्रेक्षण स्थलों के नेटवर्क के साथ, सह अभिकरणों, सार्वजनिक क्षेत्र एवं निजी उद्योगों से साझेदारी के साथ एनजीआरआई, निकट भविष्य की चुनौतियों का समाधान करने के लिए और सामाजिक प्राथमिकताओं को प्रभावित करने हेतु विज्ञान के लाभों को सामने लाने के लिए प्रतिबद्ध है।

सन्दर्भ
-------

इन्हें भी देखें
---------------

* भूभौतिकी

बाहरी कड़ियाँ
-------------

* राष्ट्रीय भूभौतिकीय अनुसंधान संस्थान का जालघर
* NGRI web site
* CSIR web site

साँचा:India-org-stub
**ननस्टेरोइडल एन्टी इन्फ़्लामेटरी औषधि** औषधि का एक समूह है। यह समूह की औषधि पीडा घटाने मै (एनालजेसिया), तापक्रम घटाने मै (एन्टि पाइरेटिक) और इन्फ़्लामेसन को नियन्त्रण करने के लिए (एन्टी इन्फ़्लामेटरी) प्रयोग होते है।

कार्यशैली
---------

यह समूह के औषधि प्राय नन-सेलेक्टिभ साइक्लोअक्सिजनेज इन्हिबिटर होते है। यह साइक्लोअक्सिजनेज (१ और २) नामक इन्जाइमको रोक देते है (इन्हिबिसन)। साइक्लोअक्सिजनेज प्रोस्टाग्लैंडिन और थ्रोम्बोक्जेन, जो इन्फ़्लामेसन का मेसेन्जर मोलेक्युल होते है, के उत्पादन को क्याटालाइज करता है। इसके इन्हिबिसन से अत:, इन्फ़्लामेसन नियन्त्रित होता है।

प्रकार
------

ननस्टेरोइडल एन्टी इन्फ़्लामेटरी औषधि इस प्रकार के होते है-

### सैलीसाइलेट्स

* एस्पिरिन
* एमोक्सिप्रिन
* बेनोरिलेट
* कोलिन मैग्नेजियम सैलिसाइलेट
* दाफ़्लुनिसाल
* फ़ैस्लामिन
* मिथाइल सैलिसाइलेट
* मैग्नेजियम सैलिसाइलेट
* सैलिसाइल सैलिसाइलेट

### अरैलअल्कानोइक अम्ल

* डाइक्लोफ़ेन्याक
* एसेक्लोफ़ेन्याक
* एसेमेटासिन
* ब्रोमफ़ेनेक
* एटोदोलेक
* इन्डोमेथासिन
* केटोकोरोलेक
* नाब्युमेटन
* सलिनडैक
* टलमेटिन

### २-अरैलप्रोपायोनिक अम्ल (प्रोफ़ेन)

* आइब्रुप्रोफ़ेन
* कारप्रोफ़ेन
* फ़ेनब्युफ़ेन

### *एन*-अराइलान्थानिलिक अम्ल

* मेफ़ेनामिक अम्ल
* मेच्लोफ़ेनामिक अम्ल

### पाइराजोलिदिन डेरिभेटिभ

* फेनाइलब्युटाजोन
* अज़ाप्रोपाज़ोन
* मेटामिज़ोल

### अक्सिक्याम

* पिरोक्सिक्याम

### साइक्लोक्सिनेज-२ इन्हिबिटर

* सेलेकोक्जिव (FDA सावधानी देखें)

### सल्फोनानिलाईड्स

* निमेसुलाइड

### अन्य

* लिकोफ़ेलोन
* ओमेगा-३ फ़्याट्टी अम्ल
रंगा रंगा वैभवंग

 **रंगा रंगा वैभवंगा** वर्ष 2022 की भारतीय तेलुगू भाषा की रोमांटिक ड्रामा फिल्म हैं, जिसे गिरीशाया ने लिखा और निर्देशित किया है। फिल्म का निर्माण बीवीएसएन प्रसाद ने श्री वेंकटेश्वर सिने चित्रा के बैनर तले किया हैं। इस फिल्म में पांजा वैष्णव तेज और केतिका शर्मा प्रमुख भूमिकाओं में थे और फिल्म का संगीत देवी श्री प्रसाद ने दिया था। फिल्म की शुरुआत नकारात्मक समीक्षा के साथ हुई, जिसमें नीरस और घिसी-पिटी कहानी की आलोचना की गई थी। फिल्म बॉक्स-ऑफिस पर असफल रही।

कथानक
-----

ऋषि और राधा सबसे अच्छे दोस्त रामू और चंटी के बच्चे हैं। वे 14 साल की उम्र में प्यार में पड़ जाते हैं। वे अपने जन्मदिन पर एक दूसरे के साथ एक सामान्य उपहार घड़ी साझा करते हैं। हालाँकि, ऋषि राधा को उनके सहपाठी राकेश द्वारा परेशान किए जाने को देखता है और राधा को उससे बचने की चेतावनी देता है। जबकि राधा ऋषि की बातों का पालन करती है, राकेश उससे बात करने के लिए उसे बरगलाने की योजना बनाता है। वह ऋषि को गुस्सा दिलाता है और जिससे ऋषि राकेश को पीटना शुरू कर देता है तथा राधा को उसे थप्पड़ मारने के लिए प्रेरित करता है। इस घटना के साथ वे दोनों शपथ लेते हैं कि वे एक-दूसरे से तब तक बात नहीं करेंगे जब तक उनमें से एक पहले चुप्पी नहीं तोड़ेंगे। वर्तमान ऋषि और राधा चिकित्सक हैं और अभी भी प्यार में हैं लेकिन एक दूसरे से बात नहीं करते।

कलाकार
------

* पंजा वैष्णव तेज - ऋषि के रूप में
* केतिका शर्मा - राधा
* नवीन चंद्र- अर्जुन प्रसाद (राधा के बड़े भाई) के रूप में
* प्रभु - रामू, राधा के पिता के रूप में
* तुलसी - राधा की माँ के रूप में
* नरेश - ऋषि के पिता चंटी के रूप में
* प्रगति - ऋषि की माँ के रूप में
* शोभिता राणा - सुभा (राधा की बड़ी बहन) के रूप में
* कौशिक घंटासला - ऋषि के बड़े भाई के रूप में
* नागा बाबू - मंत्री के रूप में, शिव के पिता

निर्माण
-------

फिल्म की घोषणा 2 अप्रैल 2021 को अस्थायी शीर्षक  *वैष्णव 3* के तहत की गई थी, जिसमें गिरीसाया ने अपने तेलुगु डेब्यू को निर्देशित किया था। 24 जनवरी 2022 को फिल्म का शीर्षक रंगा रंगा वैभवंगा रखा गया।

संगीत
-----

फिल्म का साउंडट्रैक और स्कोर देवी श्री प्रसाद द्वारा रचित है। इसके ऑडियो अधिकार सोनी म्यूजिक इंडिया द्वारा अधिग्रहित किए गए थे।

रिलीज़
------

11 फरवरी 2022 को घोषणा की गई कि फिल्म 27 मई 2022 को रिलीज़ होने वाली है, लेकिन इसे 1 जुलाई 2022 तक के लिए स्थगित कर दिया गया था।

सन्दर्भ
-------

1. ↑  "Devi Sri Prasad collaborates with Armaan Malik". *The Times of India*. 2022-05-08. आइ॰एस॰एस॰एन॰ 0971-8257. अभिगमन तिथि 2023-06-10.
2. ↑  "Ranga Ranga Vaibhavanga Movie Review : An outdated film that makes you go 'kothaga ledhenti'?". *The Times of India*. आइ॰एस॰एस॰एन॰ 0971-8257. अभिगमन तिथि 2023-06-10.
3. ↑  "Ranga Ranga Vaibhavanga review: Gireesaaya's film is uninspiring and unoriginal". *The News Minute* (अंग्रेज़ी में). 2022-09-02. अभिगमन तिथि 2023-06-10.
4. ↑  "Vaishnav Tej's Ranga Ranga Vaibhavanga to Hit Theatres on July 1". *News18* (अंग्रेज़ी में). अभिगमन तिथि 2023-06-10.

बाहरी कड़ियाँ
-------------

* *रंगा रंगा वैभवंगा*  इंटरनेट मूवी डेटाबेस पर
नाना फडनवीस कि एक पुरानि छित्र
**नाना फडनवीस** (1741-1800) 'बालाजी जनार्दन भानु' उर्फ 'नाना फडनवीस' का जन्म सतारा में हुआ था। यह चतुर राजनीतिज्ञ तथा देशभक्त था और इसमें व्यावहारिक ज्ञान तथा वास्तविकता की चेतना जागृत थी। इसमें तीन गुण थे - स्वामिभक्ति, स्वाभिमान, तथा स्वदेशाभिमान। इसके जीवन की यही कसौटी है। इसके सामने तीन समस्यएँ थीं; पेशवा पद को स्थिर रखना, मराठा संघ को बनाए रखना, तथा विदेशियों से मराठा राज्य की रक्षा करना। कुशल राजनीतिज्ञ नाना फडनवीस पर मराठा-संघ की नीति के संचालन का भार 1774 से आया। मराठा संघ के घटक सिंधिया, होल्कर, गायकवाड़ तथा भोसले भी थे। इनमें परस्पर द्वेष और कटुता थी और पक्ष और उपपक्ष थे जिनकी प्रेरणा से अनेक षड्यंत्र, विप्लव, विश्वासघात आदि घृणित कार्य करवाए जा रहे थे। अत: नाना फडनवीस को बड़ी दूरदर्शिता एवं कूटनीतिज्ञता से संघ का कार्य चलाना पड़ा और राज्य के अंदर सुव्यवस्था लाने का भार भी उसपर आ पड़ा। सभी सरदार पेशवा को अपना नेता मानते थे। परंतु पानीपत की तीसरी लड़ाई (1761) के बाद पेशवा का नियंत्रण अत्यंत शिथिल होने लगा था। साथ ही पेशवा के उत्तराधिकार के संबंध में मतभेद और आपसी षड्यंत्र भी चल रहे थे। अत: नाना को दो समस्याओं का हल एक साथ ही करना था। अत: अपने स्वाभिमान की रक्षा करते हुए नाना ने पेशवा की, तथा मराठाराज्य की रक्षा की, तथा मराठा संघ को विछिन्न होने से बचाया। अंग्रेज अपने साम्राज्य को बढ़ाना चाहते थे परंतु नाना ने वर्षानुवर्ष युद्ध करके मराठों के शत्रु अंग्रेजों से पेशवा का साष्टी के अतिरिक्त पूराराज्य जीत लिया। इस प्रकार नाना ने अंग्रेजों की बढ़ती हुई शक्ति को रोका और संघ को विच्छिन्न होने से बचाया। परन्तु नाना की मृत्यु के बाद ही मराठा संघ का अंत हुआ। लार्ड वेलजली के नाना के संबंध के शब्द स्मरणीय हैं। *नाना फडनवीस केवल एक योग्य मंत्री ही नहीं था, किंतु वह ईमानदार तथा उच्च आदर्शों से प्रेरित था। उसने अपना पूरा जीवन राज्य के कल्याण के लिए तथा अपने अधिकारियों की कल्याणकामना के लिए उत्सर्ग किया*।
**रसा** ऋग्वेद में सिंधु की एक पश्चिमी सहायक नदी का नाम है (पद 5.53.9)। वैदिक संस्कृत में रस शब्द का अर्थ "नमी, आर्द्रता" होता है। 

ऋग्वेद के नवम मण्डल में ४१.६, एवं दशम मण्डल १०.१०८ और यास्क की निरुक्त के अनुसार, यह वह कल्पित धारा है, जो पृथ्वी और वातावरण के इर्द-गिर्द घूमती है (इसकी तुलना ग्रीक पौराणिक कथाओं में वर्णित ओसियेनस/Oceanus धारा से की जाती है ), इसके अतिरिक्त इस संदर्भ में महाभारत और पुराणों में पाताल की भी चर्चा की गई है (ग्रीक कथाओं की स्टिक्स/ Styx से तुलना करें)। 

अवस्ताई भाषा में इसे *रन्ह* या *रन्हा* कहा गया है। वेंदीदाद में, *रन्ह* का उल्लेख ठीक हप्त-हेंदु (सप्त-सिंधु) के बाद में किया गया है, और संभवतः यह महासागर को संदर्भित करता है।

संदर्भ
------

1. ↑  Sethna, K D (1992). *The problem of Aryan origins from an Indian point of view*. New Delhi: Aditya Prakasana. आई॰ऍस॰बी॰ऍन॰ 9788185179674.

| * दे
* वा
* सं
ऋग्वेद |
| --- |
| मंडल | 
* 1
* 2
* 3
* 4
* 5
* 6
* 7
* 8
* 9
* 10

 |
| देवता | 
* देवता
	+ अग्नि
	+ इंद्र
	+ सोम
	+ उषस्
* विश्वेदेव
* मरुत
* अश्विनीकुमार
* त्वष्ट्र
* ऋभु
* पूषन्
* रुद्र
* मित्र
	+ मित्र वरुण
* वरुण
* अर्यमन
* अपाम नपात

 |
| असुर | 
* वृत्र
* सुस्न
* दासा
* दनु
* दानव

 |
| नदियाँ | 
* नदिस्तुति सूक्त
* सप्त सिन्धु
* सरस्वती
* सिंधु
* सरयू
* रसा
* यव्यवती
* दृशद्वती

 |
| ऋषि | 
* सप्तर्षि
	+ गृत्समद
	+ विश्वामित्र
	+ वामदेव
	+ अत्रि
	+ अंगिरा
	+ भारद्वाज ऋषि
	+ वशिष्ठ
* दीर्घतमस

 |
**नाना फडणवीस (**जन्म: 12 फरवरी 1742 ई.- मृत्यु: 13 मार्च 1800 ई) वास्तविक नाम - बालाजी जनार्दन भानु। एक अत्यंत चतुर और प्रभावशाली मराठा मंत्री थे , जब पानीपत का तृतीय युद्ध लड़ा जा रहा था उस समय वे पेशवा की सेवा में नियुक्त थे। वह अपनी चतुराई और बुद्धिमत्ता के लिये बहुत प्रसिद्ध थे। 1800 ई. में नाना फडणवीस की मृत्यु हो गई थी। नाना फडणवीस ने रघुनाथराव (राघोवा) की पेशवा बनने की सारी कोशिशें नाकाम कर दी थीं। नाना फडणवीस का टीपू सुल्तान से भी युद्ध हुआ था। उन्होंने मराठा साम्राज्य की शक्ति को एक नेतृत्व के नीचे एकत्र करने का सफल प्रयास किया था ।

फडणवीस का मराठा राज्य
---------------------

नाना फडनवीस वाडा में नाना फडनवीस का घर जो 1780 में निर्मित
पानीपत के तृतीय युद्ध के बाद 1773 ई. में नारायणराव पेशवा की हत्या करा कर उसके चाचा राघोबा ने जब स्वयं गद्दी हथियाने का प्रयत्न किया, तो नाना ने उसका विरोध किया। नाना फडणवीस ने नारायणराव के मरणोपरान्त उनके पुत्र माधवराव नारायण को 1774 ई. में पेशवा की गद्दी पर बैठाकर राघोवा की चाल विफल कर दी। नाना फडणवीस ,अल्पवयस्क पेशवा के मुख्यमंत्री बने और 1774 से 1800 ई. मृत्युपर्यन्त मराठा राज्य का संचालन करते रहे । अन्य मराठा सरदार, विशेषकर महादजी शिन्दे उसके घुर विरोधी थे।

नाना फडणवीस का चातुर्य
----------------------

1775 से 1782 ई. तक उन्होंने अंग्रेज़ों के विरुद्ध प्रथम मराठा युद्ध का संचालन किया। सालबाई की सन्धि से इस युद्ध की समाप्ति हुई। उक्त संधि के अनुसार राघोबा को पेंशन जारी की गई और मराठों को साष्टी के अतिरिक्त अन्य किसी भूभाग से हाथ नहीं धोना पड़ा। 1784 ई. में ही नाना फडणवीस ने मैसूर के शासक टीपू सुल्तान से युद्ध किया और कुछ ऐसे इलाके पुन: प्राप्त कर लिये, जिन्हें टीपू ने बलपूर्वक अपने अधिकार में ले लिया था। 1789 ई. में टीपू सुल्तान के विरुद्ध उन्होंने अंग्रेज़ों और निज़ाम का साथ दिया तथा तृतीय मैसूर युद्ध में भी भाग लिया। जिसके फलस्वरूप मराठों को टीपू के राज्य का एक भूभाग प्राप्त हुआ।

राज्य संचालन नीति
-----------------

1794 ई. में महादजी शिन्दे की मृत्यु हो जाने के बाद नाना फडणवीस ने निर्विरोध मराठा राज का संचालन किया। 1795 ई. में उन्होंने मराठा संघ की सम्मिलित सेनाओं का ,निज़ाम के विरुद्ध ,संचालन किया और खर्दा के युद्ध में निज़ाम की पराजय हुई। फलस्वरूप निज़ाम को अपने राज्य के कई महत्त्वपूर्ण भूभाग मराठों को देने पड़े।

मराठा शक्ति का विघट्न
---------------------

1796 ई. में नाना फडणवीस के कठोर नियंत्रण से तंग आकर माधवराव नारायण पेशवा ने आत्महत्या कर ली। तदउपरान्त राघोवा का पुत्र बाजीराव द्वितीय पेशवा बना, जो प्रारम्भ से ही नाना फडणवीस का प्रबल विरोधी था। इस प्रकार ब्राह्मण पेशवा और उनके ब्राह्मण मुख्यमंत्री में प्रतिद्वन्द्विता बढ़ती गई। परस्पर षड़यंत्र से मराठे २ गुटों में विभाजित हो गए , जिससे पेशवा की स्थिति और भी कमज़ोर हो गई। इसके बावजूद नाना फडणवीस आजीवन मराठा संघ को एक सूत्र में बांधे रखने में समर्थ रहे।

मृत्यु
------

13 मार्च, 1800 ई. में नाना फडणवीस की मृत्यु हो गई और इसके साथ ही मराठा साम्राज्य का पतन शुरू हो गया।

सन्दर्भ
-------

1. ↑  James Grant Duff, *A History of the Mahrattas. Volume 3*, page 136.
2. ↑  "Baji J. Ram Rao, *Menavali*". मूल से 18 मार्च 2016 को पुरालेखित. अभिगमन तिथि 24 अप्रैल 2017.
रहनुमाई मजदेसन सभा की स्थापना नौरोजी फुरदान जी दादाभाई नौरोजी और एस एस बंगाली के द्वारा 1851 ईस्वी में बंबई में की गई थी! यह सभा एक पारसी धर्म सुधार आंदोलन था!

स्थापना
-------

स्थापना वर्ष - १८५१

संस्थापक सदस्य
--------------

नौरोजी फरदोनजी, दादाभाई नौरोजी, आर.के.कामा और एस एन बंगाली।

उद्देश्य
--------

पारसियों की सामजिक अवस्था का पुनरुद्धार करना तथा पारसियों के धर्म में पुनः शुद्ध करना।

साँचा:पारसी धर्म सुधार आन्दोलन

पश्चिमी-शिक्षित प्रगतिशील पारसियों जैसे दादाभाई नौरोजी, जेबी वाचा, एसएस बंगाली और नौरोजी फुरदोंजी ने 1851 में रहानुमाई मजदायसन सभा (धार्मिक सुधार संघ) की स्थापना की। संघ ने अपने उद्देश्य के लिए "पारसियों की सामाजिक स्थिति का उत्थान और बहाली" की थी। पारसी धर्म की अपनी प्राचीन शुद्धता के लिए "। रास्ता गोफ्तार (वॉयस ऑफ ट्रुथ) इसका साप्ताहिक अंग था।

रहानुमाई मजदायसन सभा को अपने सुधार प्रयासों के लिए पारसी समुदाय का निरंतर समर्थन प्राप्त करने का सौभाग्य प्राप्त हुआ। समाज सुधार की प्रेरक शक्ति के रूप में शिक्षा इसका प्रमुख उद्देश्य था। पारसी पुजारियों की शिक्षा और लड़कियों सहित पारसियों के बीच पश्चिमी शिक्षा के प्रसार के लिए सभा ने जोरदार प्रचार किया। इसके प्रयासों से विवाह की आयु बढ़ाई गई और पारसी महिलाओं को मुक्ति मिली।

सुधार आंदोलन को गति देने के लिए, समुदाय के सामने सामाजिक, धार्मिक और शैक्षिक मुद्दों पर चर्चा करने के लिए पारसी सम्मेलन का भी आयोजन किया गया था। इस तरह का पहला सम्मेलन 1890 में आयोजित किया गया था।

The Rahanumai Mazdayasanan Sabha was fortunate in having the unstinted support of the Parsi community for its reform efforts. Education as the driving force of social reform was its prime objective. The Sabha campaigned ardently for the education of Parsi priests and for the spread of Western education among the Parsis, including girls. Through its efforts the age of marriage was increased and Parsi women achieved emancipation.

To accelerate the reform movement, the Zoroastrian Conference was also organised to discuss the social, religious, and educational issues before the community. The first such conference was held in 1890.
यह सुझाव दिया जाता है कि इस लेख या भाग का *राग मालकौश* के साथ विलय कर दिया जाए। (वार्ता)

राग मालकौन्स रात्रि के रागों में बहुत ही लोकप्रिय राग है। इस राग के युगल स्वरों में परस्पर संवाद अधिक होने से इसमें मधुरता टपकती है। इस राग का चलन विशेषतया मध्यम पर केंद्रित रहता है। मध्यम पर निषाद, धैवत तथा गंधार स्वरों पर आन्दोलन करके मींड के साथ आने से राग का स्वतंत्र अस्तित्व झलकता है। इस राग का विस्तार तीनों सप्तकों में समान रूप से किया जाता है। इस राग की प्रक्रुति शांत व गंभीर है। यह स्वर संगतियाँ राग मालकौन्स का रूप दर्शाती हैं -

ग१ ग१ म ; ,ध१ ,नि१ सा म ; ग१ म ग१ ; ग१ म ग१ सा ; म म ; ध१ ध१ नि१ नि१ ध१ म ; ग१ ग१ म ग१ सा ; ,नि१ ,नि१ सा ग१ ; सा ग१ म ध१ म ; म ध१ नि१ ध१ म ; ग१ म ध१ नि१; म ध१ नि१ ; नि१ सा' ; नि१ नि१ सा' ; ग१' म' ग१' सा' ; नि१ सा' ध१ नि१ ध१ म ; ग१ म ग१ नि१ ; नि१ ध१ ; ध१ म ग१ ग१ म ; ग१ सा;

 

 

राग मालकौंस ठाठ भैरवी से उत्पन्न माना जाता है.
इस राग की जाति- औडव-औडव है. रे व प वर्ज्य स्वर हैं,
गायन समय रात का तीसरा प्रहर है.
वादी - म, संवादी- सा
इस राग में ग, ध, व नि कोमल लगते हैं

आरोह- सा ग॒ म ध॒ नि॒ सां 
अवरोह- सां नि॒ म ग॒ सा 
पकड़- ध़॒ नि़॒॒॒ सा म, ग़॒ म ग़॒ सा 

विशेषता- इस राग का चलन तीनों सप्तक में एक ही जैसा होता है
इस राग में अगर नि को शुद्ध कर दिया जाए तो यह राग चन्द्रकोश हो जाएगा 
इस राग के न्यास के स्वर हैं - सा ग॒ म 
इस राग में मींड, गमक और कण का खूब प्रयोग किया जाता है 

कुछ विशेष स्वर संगतियाँ - 

म ग॒ म ग॒ सा  

ग॒ म ध़॒ नि़॒ सां

सां नि॒ ध॒ नि॒ ध॒ म 

राग मालकौंस या मालकोश में सुनिये रशीद खां द्वारा गाई यह प्रसिद्ध बन्दिश (आज मोरे घर आये ...)
**रसेल वॉरेन** (जन्म 10 सितंबर 1971) एक अंग्रेजी क्रिकेट अंपायर और पूर्व प्रथम श्रेणी क्रिकेटर हैं। वह दाएं हाथ के बल्लेबाज, विकेटकीपर और कभी-कभार दाएं हाथ के ऑफब्रेक गेंदबाज थे।

एक युवा के रूप में उन्होंने 1990-91 सीज़न में इंग्लैंड के युवा क्रिकेटरों के साथ न्यूजीलैंड का दौरा किया, जिसमें दो टेस्ट मैच और दो एक दिवसीय अंतरराष्ट्रीय मैच खेले। उन्होंने अगली गर्मियों में ऑस्ट्रेलिया के खिलाफ दो युवा एकदिवसीय मैच भी खेले, जिसमें भविष्य के काउंटी सहयोगी मल लोय के साथ बल्लेबाजी की शुरुआत की।

उन्होंने 1992 में अपने होम-काउंटी नॉर्थम्पटनशायर के लिए अपनी पहली टीम की शुरुआत की, और दस सीज़न में 109 प्रथम श्रेणी मैचों में काउंटी के लिए खेले। इस दौरान उन्होंने नाबाद 201 के उच्चतम स्कोर के साथ दस शतक बनाए, लेकिन एक सत्र में केवल एक बार 1000 रन के मील के पत्थर तक पहुंचे; 2001 में।

2002 सीज़न के अंत में वॉरेन ने नॉर्थम्पटनशायर छोड़ दिया। अपने साथी विकेटकीपर टोबी बेली की पूर्व मंगेतर के साथ बाहर जाने के बाद ड्रेसिंग रूम के विभाजन के कारण उनका प्रस्थान हुआ।

इसके बाद, वॉरेन 2003-2006 सीज़न में नॉटिंघमशायर के लिए खेले। इस अवधि में पांच प्रथम श्रेणी शतक बनाने के बावजूद, उन्हें 2006 सीज़न के अंत में रिहा कर दिया गया था।

सन्दर्भ
-------

1. ↑
2. ↑  Notts release three players Cricinfo
**'''राग कालिंगड़ा'''**

   

                                  रे ध कोमल प्रातः समय ,भैरव थाट प्रमान |   

                                प स संवाद सप्त सुरन ,प्रातः कालिंगड़ा पहिचान ||

  

**'''राग का परिचय**'''

इसकी उत्पत्ति भैरव थाट से हुई है| ये  सम्पूर्ण सम्पूर्ण जाति का राग है क्योंकि  इसमें सप्तक के सातो स्वर प्रयोग किये जाते हैं|  कोमल  रे ध के साथ  शुद्ध मध्यम होने के कारण राग कालिंगड़ा प्रातः कालीन संधि प्रकाश राग कहा गया है| ये चंचल प्रकृति का उत्तरांग प्रधान राग है|

आरोह :- सा रे॒ ग,  म प, ध॒ नी सां

अवरोह :- सां नी ध॒ प, म प ध॒ प म ग, रे॒ सा  

पकड़:-  ध॒ प, ग म ग रे॒ सा

वादी :-प 

संवादी:- सा

  

जाति:- सम्पूर्ण -सम्पूर्ण 

सम्प्रकृति राग:- भैरव 

न्यास के स्वर :- सा ग प 

  

**'''विशेष'''**

राग कालिंगड़ा गाते समय स्वरों के न्यास पर ध्यान देने की अत्यधिक आवश्यकता है ,यदि रे॒ और ध॒ पर आन्दोलन किया जाए तो राग भैरव की छाया आने लगती है ,इसलिए इसके वादी और संवादी व् ग स्वर  पर न्यास किया जाना चाहिए|

  

**'''स्त्रोत'''**

राग परिचय, भाग दो , पृष्ठ संख्या ८१ ,८२ लेखक हरिश्चंद्र श्रीवास्तव, प्रकाशक -संगीत सदन प्रकाशन , प्रयागराज
**राष्ट्रीय भाषा संवर्धन विभाग**  (उर्दू:  اِدارۀ فروغِ قومی زُبان‎  , देवनागरीकृत :  *इदार-ए फ़रोग़-ए क़ौमी ज़ुबान* ), पाकिस्तान का राष्ट्रीय भाषा प्राधिकरण (या उर्दू भाषा प्राधिकरण) है। जिसे 1979 में स्थापित किया गया था। यह एक स्वायत्त नियामक संस्था है। जो उर्दू की उन्नति और प्रचार का समर्थन करती है, जो पाकिस्तान की राष्ट्रीय भाषा है। अब इसकी स्थिति को बदलकर संलग्न विभाग कर दिया गया है।

प्रारम्भ में इसका उद्देश्य उर्दू का उपयोग करने के लिये राष्ट्रीय और प्रान्तीय सरकारों और संस्थानों के बीच तालमेल बनाना था। हालाँकि, समय के साथ, इसने मानकीकरण और भाषायी पहलुओं जैसे कि शब्दावली और शब्दरचना को शामिल करने के लिये अपने क्षितिज का विस्तार किया। यह जीवन के सभी क्षेत्रों में भाषा के अधिकतम उपयोग के लिये संस्तुतियों भी प्रदान करता है। इस सम्बन्ध में, बड़ी मात्रा में विधिक और वैज्ञानिक दस्तावेजों का अंग्रेजी और अन्य भाषाओं से उर्दू में प्रकाशन के लिये अनुवाद किया जाता है।

इन प्रयासों के परिणामस्वरूप भाषा की क्षमता के साथ-साथ इसके स्थानीयकरण के बारे में अधिक जागरूकता आयी है। हाल ही में संगठन की स्थिति और नाम को  *राष्ट्रीय भाषा प्राधिकरण*  से बदलकर  *राष्ट्रीय भाषा संवर्धन विभाग*  कर दिया गया है। राष्ट्रीय भाषा संवर्धन विभाग अब राष्ट्रीय विरासत और एकता मन्त्रालय का एक संबद्ध विभाग है। प्रसिद्ध लघु-कथा लेखक और शिक्षाविद् डॉ अनवर अहमद एनएलए के अन्तिम अध्यक्ष थे, क्योंकि पद को महानिदेशक (डीजी) में बदल दिया गया है।

उद्देश्य
--------

संस्था का उद्देश्य व्यक्तियों और संगठनों के लिये प्रकाशनों और अन्य पठन सामग्री के माध्यम से व्याकरणिक फ़ारसी में उर्दू भाषा के उपयोग और अपनाने की सुविधा प्रदान करना है। यह उर्दू भाषा और देश की मूल भाषाओं के उपयोग के लिये विभिन्न शैक्षणिक, अनुसन्धान और शैक्षणिक संस्थानों के बीच सहयोग और सहयोग के लिये लिंकेज भी प्रदान करता है। वर्षों से उर्दू को एक आधिकारिक और व्यावसायिक भाषा के रूप में बढ़ावा देने और सुविधा प्रदान करने के प्रयास भी किये गये हैं; शिक्षा के माध्यम के रूप में; और देश में अभिव्यक्ति के माध्यम के रूप में। इसके अलावा, उर्दू सॉफ़्टवेयर के विकास को भी विभिन्न स्तरों पर हिन्दुस्तानी से अधिक दूर करने के लिये प्रोत्साहित करना है।

बाहरी कड़ियाँ
-------------

* आधिकारिक जालस्थल
* उर्दू विकिपीडिया
* उर्दू कम्प्यूटिङ्ग पत्रिका
* सम्पादन योग्य और ऑफ़लाइन शब्दकोश डाउनलोड करें: उर्दू, अंग्रेजी, रोमन उर्दू, फ़ारसी, रोमन हिन्दी
रासायनिक विशल्कन
**रासायनिक विशल्कन** (chemical peeling) एक तकनीक है जिससे त्वचा के रंग-रूप को बेहतर बनाया जाता है। इसका उपयोग प्रायः चेहरे की त्वचा को सुन्दर बनाने में किया जाता है। इसके लिये प्रायः एक रासायनिक विलयन का उपयोग किया जाता है जो मृत त्वचा को हटाने में मदद करती है। इसके उपरान्त विकसित नयी त्वचा पहले से अधिक चिकनी होती है।

ग्लाईकोलिक एसिड
---------------

आजकल बाज़ार में कई तरह के रासायनिक पील उपलब्ध हैं, इनमे से ग्लाईकोलिक एसिड पील सबसे काम हानिकारक एवं सबसे ज्यादा लोकप्रिय हैं। इसका मुख्य कारण हैं ग्लाईकोलिक एसिड का प्राकृतिक होना हैं। यह मुख्यत गन्ने में पाया जाता हैं एवं यह अल्फा हाइड्रोक्सी एसिड समूह का प्रतिनिधित्व करता हैं। ग्लाईकोलिक एसिड सेब के मास्क में भी पाया जाता है। यह अल्फा हाइड्रोक्सी एसिड समूह का प्रमुख अव्यय हैं।

### उपयोग

ग्लाईकोलिक एसिड पील का सौंदर्य प्रसाधन में बहुत अधिक उपयोग किया जाता हैं। यह त्वचा के ऊपरी सतह में जमी धुल एवं गंदगी को साफ़ करता हैं। प्राकृतिक तत्वों से बने होने के कारण इसकी लोकप्रियता काफी अधिक हैं। हालांकि अब कृतिम् तौर पर भी इनका निर्माण होने लगा हैं। ग्लाईकोलिक एसिड का उपयोग कई तरह के उत्पादों में होता हैं इनमे फेस क्लीन्ज़र्स, सेरम्स, मॉइस्चरिज़ेर्स एवं आँखों का क्रीम शामिल है।

ग्लाईकोलिक एसिड का एक प्रमुख रूप से किया जाने वाला उपयोग है ग्लाईकोलिक फ़ेशियल। यह एक प्रकार का त्वचा देखभाल उपचार (स्किन केयर ट्रीटमेंट) है, जहां अल्फा ह्यड्रोक्सि एसिड को त्वचा पर लगाया जाता है ताकि गंदिगी और तेल को हटाया जा सके और लाइन (लाइन्स), झुर्रियाँ (रिंकल्स) और यहां तक कि बाह्य त्वचा टोन (आउट स्किन टोने) को कम किया जा सके। इन्हे चेहरे पर लगाकर कुछ देर छोड़ देते हैं एवं कितनी देर तक चेहरे पर लगा कर रखना हैं यह उत्पाद में ग्लाईकोलिक एसिड पील की मात्रा निर्भर करता हैं। यह त्वचा के भीतरी हिस्सों पर पहुँचकर त्वचा को संतुलित करता हैं।

### ग्लाईकोलिक एसिड पील के लाभ

* त्वचा की रौनक को बरक़रार रखता हैं।
* उभरी हुई रेखाओं को कम करता हैं।
* सामान्य तौर पर पिगमेंटेशन से होने वाली बीमारियों को कम करता हैं।
* यह एक्ने को कम एवं त्वचा में दिखने वाली छिद्रों को कम करता हैं।
* यह कोलेजन वृद्धि को बढ़ावा देता हैं।
* उम्र वृद्धि के चलते होने वाली त्वचा की समस्याओं को कम करता हैं।

### इनका प्रयोग किन व्यक्तियों पर किया जाये

* हर उम्र के महिला एवं पुरूषों पर इनका प्रयोग कर सकते हैं।
* ऐसे व्यक्ति जिनकी त्वचा एक्ने से प्रभावित हैं।
* ग्लाईकोलिक एसिड पील अन्य रासायनिक पीलों से कम हानिकारक हैं।

### छोटी सी चेतावनी

इसके उपयोग से त्वचा का कम नुकसान होता हैं, इनके उपयोग का त्वचा पर तुरंत ही लाभदायक असर दिखने लगता हैं। यदपि इस प्रसाधन के कई सारे फ़ायदे हैं पर इनके उपयोग में सावधानी बरतना ज़रूरी है अन्यथा कई नुकसान भी हो सकते हैं। अतः जहाँ तक संभव होफ़ेशियल को उन्ही लोगों द्वारा करवाना चाहिए जो प्रशिक्षित पेशेवर (ट्रेंड प्रोफेशनल्स) होते है।

सन्दर्भ
-------

1. ↑  "ग्लाईकोलिक एसिड पील". ग्लाईकोलिकएसिड.कॉम. मूल से 11 अक्तूबर 2015 को पुरालेखित. अभिगमन तिथि २१ अक्टूबर २०१५.
2. ↑  "केमिकल पील". मेडिसिनेनेट.कॉम. मूल से 31 अक्तूबर 2015 को पुरालेखित. अभिगमन तिथि २१ अक्टूबर २०१५.
3. ↑  "ग्लाईकोलिक पील". डॉबतुल.कॉम. मूल से 25 अक्तूबर 2015 को पुरालेखित. अभिगमन तिथि २१ अक्टूबर २०१५.
4. ↑  "केमिकल पील्स एंड यूंअर स्किन". वेबएमडी.कॉम. मूल से 20 अक्तूबर 2015 को पुरालेखित. अभिगमन तिथि २१ अक्टूबर २०१५.
नागेन्द्र सकलानी टिहरी राज्य क्रांति के मुख्य सूत्रधारों में से एक थे जिनका उदेश्य रियासत टिहरी गढ़वाल को भारत संघ में विलय करवाना था। 11 जनवरी 1948 को इनकी हत्या रियासत टिहरी की शाही फौज के एक अधिकारी कर्नल डोभाल के द्वारा कीर्तिनगर में कर दी गयी थी। 

Nagendra Saklani TS
नागेन्द्र सकलानी का जन्म वर्ष 16 नवम्बर, 1920 को रियासत टिहरी के अंतर्गत सकलाना जागीर के पुजार गाँव में हुआ था. वे वृक्ष मानव के नाम से विख्यात विश्वेश्वर दत्त सकलानी के बड़े भाई थे. नागेन्द्र सकलानी ने देहरादून से कक्षा 10 की शिक्षा उत्तीर्ण की थी. विद्यार्थी जीवन के दौरान वे देश मं चल रहे स्वतंत्रता संग्राम के बारे में जागरूक हुए. कालांतर में वे टिहरी प्रजा मंडल के सदस्य बन कर रियासत टिहरी के आन्दोलनों में शामिल हो गए. इसी दौरान नागेन्द्र सकलानी वामपंथी विचारधारा के संपर्क में आये और उन्होंने देहरादून में भारतीय कम्युनिस्ट पार्टी के तत्कालीन सचिव आनंद स्वरुप भारद्वाज की मार्क्सवाद की कक्षाओं में भाग लेना शुरू किया. कम्युनिस्ट नेता ब्रिजेन्द्र गुप्ता के साथ मिलकर कामरेड नागेन्द्र सकलानी ने टिहरी रियासत के भीतर चल रहे प्रजा मंडल आन्दोलन में हस्तक्षेप करते हुए उसे मुक्ति के संघर्ष से जोड़ा. प्रजा मंडल का एक गुट विशेष टिहरी नरेश की छत्रछाया में उत्तरदायी शासन का पक्षधर था. प्रजा मंडल की रियासत के भीतर चल रहे किसान अन्दोलनों के प्रति उदासीनता ही रही. नागेन्द्र सकलानी किसान आन्दोलन को सहायता देने के पक्षधर रहे. प्रजा मंडल द्वारा कड़ाकोट तथा सकलाना में चल रहे किसान आन्दोलन को कम्युनिस्ट कार्यवाही बताते हुए इनकी भर्त्सना की गयी तथा नागेन्द्र सकलानी की प्रजा मंडल की सदस्यता समाप्त कर दी गयी. किन्तु प्रजा मंडल के अनेक युवा नेता नागेन्द्र सकलानी के साथ किसान आन्दोलन से जुड़े रहे। 

Last letter of Nagendra Saklani from Kirti Nagar. Courtesy Sachhidanand Painuli
10 जनवरी 1948 को नागेन्द्र सकलानी ने प्रजामंडल के युवा नेता त्रेपन सिंह नेगी, खिमानन्द गोदियाल, किसान नेता दादा दौलत राम, कांग्रेसी कार्यकर्त्ता त्रिलोकीनाथ पुरवार, कम्युनिस्ट कार्यकर्त्ता देवी दत्त तिवारी के सामूहिक नेतृत्व में सैकड़ों ग्रामीणों के साथ कीर्तिनगर के न्यायलय तथा अन्य सरकारी भवनों को घेर कर रियासत की फौज तथा प्रशासन से आत्मसमर्पण करवा दिया. कीर्तिनगर को आजाद घोषित करते हुए कीर्तिनगर आजाद पंचायत की घोषणा कर दी गयी. 11 जनवरी 1948 को जब आन्दोलनकारी राजधानी टिहरी कूच की तयारी कर रहे थे तब रियासत की नरेन्द्र नगर से भेजी गयी फौज ने कीर्तिनगर पर पुन: कब्ज़ा करने का प्रयास किया. कीर्तिनगर आजाद पंचायत की रक्षा के संघर्ष में कामरेड नागेन्द्र सकलानी और मोलूराम भरदारी, शाही फौज के एक अधिकारी कर्नल डोभाल की गोलियों का शिकार बन गए. 12 जनवरी 1948 की सुबह पेशावर कांड के नायक चन्द्र सिंह गढ़वाली कोटद्वार से कीर्तिनगर पहुँच गए. उनके सुझाव पर शहीद नागेन्द्र सकलानी और मोलू भरदारी की अर्थियों को आन्दोलनकारी उठा कर टिहरी की दिशा में चल पड़े. 

यह शव यात्रा देवप्रयाग, हिंडोलाखाल, नन्द गाँव- बडकोट होते हुए तीसरे दिवस 14 जनवरी को रियासत की राजधानी टिहरी पहुंची. जहाँ उनका दाह संस्कार भिलंगना और भागीरथी के संगम पर हुआ. जनता के आक्रोश से भयभीत शाही फौज ने उसी दिन आत्मसमर्पण कर दिया और आजाद पंचायत सरकार की स्थापना हो गयी. 1 अगस्त 1949 को रियासत टिहरी का भारत संघ में वैधानिक विलय हो गया.

सन्दर्भ
-------
निकोलस जॉन रॉबिन्सन (जन्म 22 मार्च, 1995) एक अमेरिकी अभिनेता हैं। एक बच्चे के रूप में, वह 2008 में ए क्रिसमस कैरोल और मैम के स्टेज प्रोडक्शन में दिखाई दिए, जिसके बाद उन्होंने टेलीविजन सिटकॉम मेलिसा एंड जॉय (2010-2015) में अभिनय किया। उन्होंने साहसिक फिल्म जुरासिक वर्ल्ड (2015) में सहायक भूमिका निभाई और द किंग्स ऑफ समर (2013), द 5 वेव (2016), एवरीथिंग, एवरीथिंग (2017) सहित कई किशोर नाटकों में मुख्य भूमिकाएँ निभाईं और लव, साइमन (2018) उसके बाद से उन्होंने लघु श्रृंखला ए टीचर (2020) और नौकरानी (2021) में अभिनय किया।

2018 में, रॉबिन्सन को हॉलीवुड और मनोरंजन श्रेणी में फोर्ब्स की "30 अंडर 30" सूची में नामित किया गया था।

प्रारंभिक जीवन
--------------

रॉबिन्सन का जन्म 22 मार्च, 1995 को सिएटल, वाशिंगटन में हुआ था। उनके चार छोटे भाई-बहन है। उनकी मां डेनिस पोडनार हैं।

व्यवसाय
-------

रॉबिन्सन ने अपने पेशेवर अभिनय की शुरुआत ग्यारह साल की उम्र में चार्ल्स डिकेंस के उपन्यास ए क्रिसमस कैरोल के एक मंचीय रूपांतरण में एक भूमिका के साथ की थी।

संदर्भ
------

1. ↑  Robehmed, Natalie. "Nick Robinson: 10 Questions With The 30 Under 30 Star". *Forbes* (अंग्रेज़ी में). अभिगमन तिथि 2023-03-14.
2. ↑  "Nick Robinson". *TVGuide.com* (अंग्रेज़ी में). अभिगमन तिथि 2023-03-14.
3. ↑  "Child Stars: Reaching for the Sky with Both Feet on the Ground". *ParentMap* (अंग्रेज़ी में). अभिगमन तिथि 2023-03-14.
4. ↑  "Interview with Nick Robinson | TheCelebrityCafe.com". *web.archive.org*. 2015-05-22. मूल से 22 मई 2015 को पुरालेखित. अभिगमन तिथि 2023-03-14.